Document ID: /fineweb-2-swissfilter-quality_10-filterrobots/filtered/02038.jsonl.gz/962

Sco flum intact – ch’è mai vegni tutgà – è il Beverin vegnì onurà. La vischnanca da Bever ha survegnì sco emprima vischnanca il label «Perla d’aua PLUS».
Onur, ma er gronda lezia
Sco Fadri Guidon, il president communal da Bever ha ditg a RTR, saja quest premi ina grond’onur per la vischnanca. Tuttina saja in tal premi er collià cun ina gronda lezia. Numnadamain hajan els da garantir da mantegnair il flum per la durada dal label da 5 onns – ed er da promover chaussas che fan da basegn. Uschia sco per exempel il project dal sviament per ils peschs che la vischnanca è vi da realisar.
Bever stà per natira intacta
Per Bever saja il label da grond’impurtanza, uschia Fadri Guidon. Els veglian numnadamain mussar cun quel a la glieud per tge che Bever stat – ina natira intacta. Fadri Guidon spera er dad ir oravant cun bun exempel, e che ulteriuras vischnancas seguan e s'engaschan per flums ed ina natira intacta.